REGULAMENTUL (CE) NR. 967/2007 AL COMISIEI
din 17 august 2007
privind eliberarea licențelor de export din sistemul B în sectorul fructelor și legumelor (struguri de masă)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (1),
având în vedere Regulamentul (CE) nr. 1961/2001 al Comisiei din 8 octombrie 2001 de stabilire a normelor de aplicare a Regulamentului (CE) nr. 2200/96 al Consiliului privind restituirile la export în sectorul fructelor și legumelor (2), în special articolul 6 alineatul (6),
întrucât:
(1)
Regulamentul (CE) nr. 628/2007 al Comisiei (3) stabilește cantitățile indicative pentru care pot fi eliberate licențe de export din sistemul B.
(2)
Ținând seama de informațiile de care dispune Comisia la data curentă, cantitățile indicative prevăzute pentru perioada de export în curs pentru struguri de masă riscă să fie depășite în viitorul apropiat. Această depășire ar prejudicia buna funcționare a regimului de restituiri la export în sectorul fructelor și legumelor.
(3)
În scopul de a remedia această situație, trebuie să se respingă cererile de licențe din sistemul B pentru struguri de masăle exportate după data de 17 august 2007 și până la sfârșitul perioadei de export în curs,
ADOPTĂ PREZENTUL REGULAMENT:
Articolul 1
Pentru struguri de masă se resping cererile de licențe de export din sistemul B, depuse în temeiul articolului 1 din Regulamentul (CE) nr. 628/2007, pentru care a fost acceptată declarația de export de produse după data de 17 august și înainte de 1 noiembrie 2007.
Articolul 2
Prezentul regulament intră în vigoare la 18 august 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 august 2007.